Natalia Gordienko

Natalia Gordienko (født 11. desember 1987 i Chișinău) er en moldovsk sanger, influenser og tv-programleder. Sammen med Arsenie Todiraș representerte hun Moldova i Eurovision Song Contest 2006, med sangen «Loca». I 2020 skulle Gordienko ha representert Moldova for andre gang, med sangen «Prison». 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. I stedet representerte hun Moldova i konkurransen i 2021 med låten «Sugar».


== Bakgrunn ==
Gordienko ble født i Moldovas hovedstad Chișinău 11. desember 1987. Hun har ukrainsk opphav. Som barn sang hun i sitt lokale skolekor og fikk pianoundervisning på musikkskole. Senere danset hun i skolens danseensemble i ti år, og som 15-åring deltok hun i sin første lokale sangkonkurranse. Hun studerte senere popjazz ved Academia de Muzica Teatry si Arte Plastice (AMTAP).


=== Musikkarriere og Eurovision Song Contest ===
I 2005 ble Gordienko vokalist I bandet Millennium, og samme år kom bandet på tredjeplass i O melodie pentru Europa – Moldovas uttak til Eurovision Song Contest – med sangen «Tablou pe sticlǎ». Like etter ble Millennium invitert til å delta i Cerbul de Aur 2005, en internasjonal sangkonkurranse i nabolandet Romania.
I 2006 representerte hun Moldova i Eurovision Song Contest sammen med Arsenium og Connect-R med sangen «Loca» (gal). Sangen fikk 22 poeng og endte som nummer 20 av 24 i finalen. Samme år endte hun på andreplass i den internasjonale musikkonkurransen Slavianski Bazaar og ble landets mest kjente sanger. Året etter vant hun førstepremie under New Wave Competition i Jurmala og vant senere gull i vokal-kategorien under World Championships of Performing Arts i Los Angeles. Samme året mottok Gordienko utmerkelsen Æresartist av Moldova.Tross at hun ikke hadde noen DJ-erfaring selv, startet Gordienko DJ Star project i 2009. Hun deltok selv, og vant førstepris i sin egen konkurranse. Hun slapp debutalbumet Time i 2010 og oppfølgeralbumet Cununa de flori i 2011. I 2015 slapp hun singelen «Summertime» på Fly Records.29. februar 2020 deltok hun på nytt i O melodie pentru Europa, med sangen «Prison». Vinneren av konkurransen får representere landet i Eurovision Song Contest. «Prison» var favoritt hos både juryen og tv-seerne, og vant konkurransen. Gordienko skulle dermed ha representert Moldova i Eurovision Song Contest 2020, men konkurransen ble avlyst på grunn av koronaviruspandemien. I stedet inviterte den moldovske kringkasteren TRM Gordienko til å representere Moldova i konkurransen i 2021. Hun deltok med låten «Sugar» og endte på en 13. plass i finalen.


== Konkurranser ==
Nasjonal sangkonkurranse på den nasjonale radiokanalen Radio Moldova i 2003 – andreplass
Nasjonal konkurranse – Stjernen av Chisinau i 2003 – førstepremie
Nasjonal konkurranse – Miss Teenager i 2004
Internasjonal konkurranse – Rainbow Stars i Jurmala i Latvia i 2003
Internasjonal konkurranse – Sevastopol-Ialta i Ukraina i 2004 – førsteplass
Internasjonal konkurranse – Delfice Games i 2004 – førsteplass
Internasjonal konkurranse – Heart of Two Twins i 2004 – førsteplass
Internasjonal konkurranse – Songs of the World i 2005 – førsteplass
Eurovision Song Contest 2006 – nummer 20 av 24 (med Arsenium)
Slavianski Bazaar 2006 – andreplass
New Wave 2007 – førsteplass
Nasjonal sangkonkurranse O melodie pentru Europa 2020 – førsteplass


== Referanser ==


== Eksterne lenker ==
(en) Natalia Gordienco – kategori av bilder, video eller lyd på Commons 
(en) Natalia Gordienko på Internet Movie Database